jkorsvik/nowiki_second_scrape_merged huggingface dataset:
Francesco Corteccia

Francesco Corteccia (1502–1571) var en italiensk organist, kapellmester og komponist fra renessansen.
Corteccia levde og arbeidet utelukkende i sin fødeby Firenze. Fra 1531 var han organist i San Lorenzo og i 1539 gikk han i tjeneste hos familien de' Medici som kapellmester ved hertug Cosimo Is hoff.
Corteccia komponerte i den fransk-flamske stilen med trekk fra italiensk musikk. Han var en produktiv komponist som framfor alt skrev ti bind med flerstemmige motetter, men også madrigaler, intermedier, instrumentalmusikk og kirkemusikk.
Blant Corteccias mange elever kan nevnes Cristofano Malvezzi og Luca Bati.


== Referanser ==


== Kilder ==
Bianca Maria Antolini: «CORTECCIA, Francesco», treccani.it. Dizionario Biografico degli Italiani, bind 29 (1983).  Hentet 1. august 2022.


== Eksterne lenker ==
(en) Fritt tilgjengelige noter av Francesco Corteccia i International Music Score Library Project
William Davidson

William Phythian Davidson (født 1876 i Liverpool, død 15. april 1934) var en britisk seiler som deltok i de olympiske leker 1908 i London.
Davidson vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.


== OL-medaljer ==
1908  London -  Sølv i seiling, klasse 12 meter  Storbritannia


== Referanser ==


== Eksterne lenker ==
(en) William Davidson – Olympics.com 
(en) William Davidson – Olympic.org 
(en) William Davidson – Olympedia 
(en) William Davidson – Sports-Reference (OL-resultater – arkivert) 
(en) William Davidson – World Sailing
James Spence

James Fleming Drever Spence (født 2. oktober 1875, død 20. februar 1946) var en britisk seiler som deltok i de olympiske leker 1908 i London.
Spence vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.


== OL-medaljer ==
1908  London -  Sølv i seiling, klasse 12 meter  Storbritannia


== Eksterne lenker ==
(en) James Spence – Olympics.com 
(en) James Spence – Olympic.org 
(en) James Spence – Olympedia 
(en) James Spence – Sports-Reference (OL-resultater – arkivert) 
(en) James Spence – World Sailing
Gustave Reese

Gustave Reese (1899–1977) var en amerikansk musikkviter.
Reese underviste hovedsakelig i New York. Forskningen hans dreide seg mest om middelalder- og renessansemusikk. Hans viktigste publikasjoner var Music in the Middle Ages (1940) og Music in the Renaissance (1954). Begge verkene hører selv i dag til de fremste på sine respektive felt.


== Publikasjoner ==
Music in the Middle Ages: With an introduction on the music of ancient times, W.W. Norton & Co., New York, 1940. ISBN 978-0-393-09750-4
Music in the Renaissance, W.W. Norton & Co., Inc., New York, 1954. ISBN 978-0-393-09530-2
Essays in musicology in honor of Dragan Plamenac on his 70th birthday, University of Pittsburgh Press, Pittsburgh, 1969. ISBN 978-0-8229-1098-5
Fourscore Classics of Music Literature, Da Capo Press, Nachdruck von 1957, New York, 1970. ISBN 978-0-306-71620-1
A compendium of musical practice, Dover Publications, New York, 1973. ISBN 978-0-486-20912-8
Aspects of Medieval and Renaissance Music, Pendragon Press, New York, 1978. ISBN 978-0-918728-07-4
The New Grove High Renaissance Masters: Josquin, Palestrina, Lassus, Byrd, Victoria, W.W. Norton & Co., New York, 1984 ISBN 978-0-393-30093-2


== Referanser ==


== Kilder ==
Roesner, Edward H.: «Gustave Reese (1899–1977).»


== Eksterne lenker ==
Gustave Reese's Books, goodreads.com
Mikael Martinsson

Hans Mikael Martinsson (født 25. november 1968 i Hakkas) er en svensk tidligere skihopper som representerte Koskullskulle AIF.
Han debuterte i verdenscupen med 7.-plass i storbakken i Planica 27. mars 1988. Han vant ett verdenscuprenn, i Falun 10. mars 1991. Sammenlagt i verdenscupen ble han nummer 5 i 1990/91 og nummer 6 i 1991/92. De to sesongene ble han også nummer 7 og 11 sammenlagt i den tysk-østerrikske hoppuka.
Mikael Martinsson deltok i VM i 1989, 1991 og 1993, med 11.-plass i storbakken i Predazzo (Val di Fiemme) i 1991 som beste individuelle plassering. Han var med i OL i 1992 og 1994, der 16.-plass i storbakken i Courchevel (Albertville) i 1992 var hans beste individuelle plassering. I VM i skiflyging i Harrachov i 1992 ble han nummer 7.
Han ble svensk mester i både normalbakke og storbakke fire år på rad. Han vant i normalbakke i 1991-94 og i storbakke i 1991-95. (Storbakkemesterskapet i 1992 ble avlyst.)
Hans siste verdenscuprenn var i Falun i februar 1995.


== Referanser ==


== Kilder ==
Sports Reference: Mikael Martinsson Arkivert 15. desember 2012 hos Wayback Machine. (besøkt 20. februar 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (svenske mestere, besøkt 20. februar 2011)


== Eksterne lenker ==
(en) Mikael Martinsson – Olympedia 
(en) Mikael Martinsson – Sports-Reference (OL-resultater – arkivert) 
(sv) Mikael Martinsson – Sveriges olympiske komité 
(en) Mikael Martinsson – FIS (skihopping)
Colin McLeod Robertson

Colin McLeod Robertson (født 7. mai 1870 i Belfast, død 2. juli 1951 i Dumbarton) var en britisk seiler som deltok i de olympiske leker 1908 i London.
Robertson vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.


== OL-medaljer ==
1908  London -  Sølv i seiling, klasse 12 meter  Storbritannia


== Eksterne lenker ==
(en) Colin McLeod Robertson – Olympics.com 
(en) Colin McLeod Robertson – Olympic.org 
(en) Colin McLeod Robertson – Olympedia 
(en) Colin McLeod Robertson – Sports-Reference (OL-resultater – arkivert) 
(en) Colin McLeod Robertson – World Sailing
Charles R. MacIver

Se også Charles MacIverCharles Ronald MacIver (født 26. oktober 1890, død 25. april 1981) var en britisk seiler som deltok i de olympiske leker 1908 i London.
MacIver vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen. Hans far Charles MacIver var også med på «Mouchette»


== OL-medaljer ==
1908  London -  Sølv i seiling, klasse 12 meter  Storbritannia


== Eksterne lenker ==
(en) Charles R. MacIver – Olympics.com 
(en) Charles R. MacIver – Olympic.org 
(en) Charles R. MacIver – Olympedia 
(en) Charles R. MacIver – Sports-Reference (OL-resultater – arkivert) 
(en) Charles R. MacIver – World Sailing
John Kenion

John Graham Kenion (født 1871, død 1942) var en britisk seiler som deltok i de olympiske leker 1908 i London.
Kenion vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.


== OL-medaljer ==
1908  London -  Sølv i seiling, klasse 12 meter  Storbritannia


== Referanser ==


== Eksterne lenker ==
(en) John Kenion – Olympics.com 
(en) John Kenion – Olympic.org 
(en) John Kenion – Olympedia 
(en) John Kenion – Sports-Reference (OL-resultater – arkivert) 
(en) John Kenion – databaseOlympics.com (arkivert) 
(en) John Kenion – World Sailing 
(en) John Kenion – TheSports.org
Sarre Penn

Sarre Penn er ei elv i grevskapet Kent, England. Den er ei sideelv til Wantsum, som den løper sammen med ved landsbyen Sarre, hvor den lokalt også blir kalt Fishbourne Stream. Den er 13,4 kilometer lang.
Elva har sine kilder i sognet Dunkirk, mellom Canterbury og Faversham. Den renner derfra mot øst-nordøst, parallelt med elva Stour, med romerveien A28 mellom dem.


== Referanser ==
Lars Larsen Solaas

Lars Larsen Solaas (født 13. mars 1929 i Nore i Numedal, død 20. november 2011) var en norsk billedkunstner.
Larsen Solaas er utdannet ved Statens Håndverks- og kunstindustriskole, Statens kunstakademi og Statens Lærerskole i forming. Han har hatt en rekke separatutstillinger og har også deltatt på flere store utstillinger. Han var også representert på Statens Høstutstilling 12 ganger, og har utsmykket mange kirker, rådhus, skoler og kommunehus i Norge, og Sjømannskirken i Gøteorg. Solaas mottok årets kulturpris i Nore og Uvdal i 2004. Han mottok også årets kulturpris for 1984 i Skedsmo kommune sammen med sin kone billedkunstneren Kari Østeraa Solaas.


== Referanser ==


== Eksterne lenker ==
Lars Larsen Solaas i Norsk kunstnerleksikon
Knardrup

Knardrup ligger i Nordsjælland og er en liten landsby i Egedal kommune. 
De ca. 70 husene er lokalisert mellom landsbyen Ganløse og Frederikssundsvej. Knardrup grenser til Flyvestation Værløse. Tidligere hørte byen til den nå nedlagte Stenløse Kommune. 
I vikingtiden var Knardrup en større havneby, da det den gang var vannvei ut til Roskilde Fjord. Den svenske dronningen Benedicta Ebbesdatter ble født i Knardrup.
Amtshauptmannschaft Freiberg

Amtshauptmannschaft Freiberg var en forvaltningsenhet i kongeriket Sachsen og senere i Fristaten Sachsen. Den ble opprettet i 1874 og omfattet territoriene til Gerichtsamt Brand (fra 1912 Brand-Erbisdorf) og Frauenstein, og deler av Freiberg, Nossen og Sayda. Totalt bestod enheten av mer enn 80 kommuner. I Sayda hadde den en delegasjon som representerte forvaltningen. Byen Freiberg var fra 1915 til 1946 bezirksfri, og ble holdt utenom Amtshauptmannschaft Freiberg.
I 1939 ble forvaltningsenheten i tråd med den riksenhetlige terminologi omdøpt til Landkreis Freiberg. I 1947 ble den innlemmet i Den tyske demokratiske republikk (DDR). Under forvaltningsreformen i DDR i 1952 ble delstatene opphevet og erstattet av Bezirke. Fristaten Sachsen ble således oppløst, om det geografiske området til den tidligere Landkreis Freiberg havnet innenfor Bezirk Karl-Marx-Stadt. Samtidig ble kretsen delt opp i sayde to nye kretsene Kreis Freiberg og Kreis Brand-Erbisdorf. Ved Tysklands gjenforening i 1990 ble Kreis Freiberg omdøpt til Landkreis Freiberg, men må ikke forveksles med den tidligere forvaltningsenheten i Kongeriket Sachsen. Fra 1994 til 2008 eksisterte det likeledes en tredje forvaltningsenhet med benevnelsen Landkreis Freiberg i Fristaten Sachsen, gjennom en sammenslåing av Landkreis Freiberg (1990–1994), Landkreis Brand-Erbisdorf og Landkreis Flöha.
Hele territoriet til Amtshauptmannschaft Freiberg befinner seg idag innenfor Landkreis Mittelsachsen i Fristaten Sachsen.
I 1910 hadde Amtshauptmannschaft Freiberg et areal på omkring 650 km², med omkring 117.500 innbyggere. Enheten strakk seg i en nord-sør-retning langs den vestlige grensen til den overordnede forvaltningsenheten Kreishauptmannschaft Dresden. I vest grenset den mot Amtshauptmannschaft Flöha og Amtshauptmannschaft Marienberg, i øst mot Amtshauptmannschaft Dippoldiswalde, i sør mot kongeriket Böhmen (fra 1918 Tsjekkoslovakia) og i nord og nordøst mot Amtshauptmannschaft Dresden og Amtshauptmannschaft Meißen.


== Landrat ==
1948–1950: Paul Blechschmidt (SED)
Rajani Palme Dutt

Rajani Palme Dutt (født 19. juni 1896 i Cambridge, England, død 1974), mest kjent som R. Palme Dutt, var en ledende journalist og teoretiker innen det britiske kommunistpartiet (CPGB). 
Dutt ble med i Labour Research Department, et statistiske byrå på den venstrefløyen innen britisk politikk, i 1919. Året etter ble han med i det nylig opprettede kommunistpartiet i Storbritannia og i 1921 grunnla han et månedlig magasin som han redigerte frem til sin død. Han var medlem av CPGB helt frem til hans død i 1974. I 1922 ble Dutt ansatt som redaktør av CPGB sitt ukentlige avis, The Workers 'Weekly. Dutt var kommunistpartiets viktigste teoretiker i mange år. Dutt besøkte Sovjetunionen for første gang i 1923. 
Etter en sykdom i 1925 som tvang ham til å gå av som redaktør av magasinet Workers 'Weekly, tilbrakte Dutt flere år i blant annet Belgia og Sverige som en representant for det britiske kommunistpartiet. Han spilte også en viktig rolle for kommunistpartiet i India for noen år. Palme Dutt var lojale mot Sovjetunionen og til de kommunistiske idealer hele livet. 
Rajani Palme Dutt var sønn av den indiskfødte legen Upendra Dutt og svenskfødte Anna Palme Dutt. Anna var grandtante til Sveriges tidligere statsminister Olof Palme.


== Referanser ==
MS «Dana Sirena»

MS «Dana Sirena» er en ferge som går i trafikk mellom Le Havre i Frankrike,  Portsmouth i England og Bilbao i Spania. Fergen ble bygget i 2002 som Golfo Dei Delfini og har vært eid av DFDS siden 2003 og er blant de nyeste passasjerskip til DFDS Seaways. Søsterskipet, MV «Lisco Gloria», var eid av DFDSs datterselskap Lisco Lines fra 2001 til skipet ble totalskadet i brann og solgt til opphugging i oktober 2010.
MS "Dana Sirena" ble omdøpt til "Sirena Seaways" i 2013, der den fikk DFDS sin nye design med blått skrog. "DFDS Tor Line" ble da omdøpt til "DFDS Seaways".
Den 22. juli 2013 kolliderte båten i kaien i Harwich. Båten hadde med seg 489 passasjerer, og kollisjonen skyldes at vinden blåste båten rett inn i havnen. Passasjerene var strandet ombord båten i 3 timer. Ingen ble skadet i hendelsen, båten kom i normal drift etter å ha reparert mindre skader på skroget og baugen.
I løpet av Sirena Seaways drift har Harwich-Esbjerg-ruten stadig blitt mindre lønnsom. I 2014 besluttet DFDS Seaways derfor å legge ned ruten, med den fastsatta datoen 10. september 2014. Resultatet av nedleggelsen førte til et kuttet passasjerbånd mellom England og Danmark som har vart i 134 år. Deretter, ble fartøyet i en liten periode satt inn i DFDS sitt østeuropeiske fraktnettverk.
I januar 2015 signerte Brittany Ferries en 5-årskontrakt for å leie skipet. Fergen ble renovert med scrubbers og fikk et nytt utseende og ble omdøpt "Baie de Seine".  Overleveringen skjedde den 1. mai 2015, med første avgang fra 9. mai 2015.


== Eksterne lenker ==
(en) IMO 9212163 – kategori av bilder, video eller lyd på Commons 
(en) MS «Dana Sirena» – Den internasjonale sjøfartsorganisasjonen 
(sv) faktaomfartyg.se
William Smith (skytter)

William Albert Smith (født 11. mai 1877, død 12. mars 1953) var en canadisk skytter som deltok i de olympiske leker, 1908 i London.
Smith vant en olympiske bronsemedalje i skyting under Sommer-OL 1908 i London. Han var med på det canadiske laget som kom på tredjeplass i lagskytingen med armégevær, bak USA og Storbritannia. Det var åtte lag med seks mann på hvert som deltok i konkurransen som ble gjennomført 10. og 11. juli 1908. Smith skjøt 421 poeng som var det beste resultatet på det canadiske laget. De andre på laget var Charles Crowe, Harry Kerr, Dugald McInnis, William Eastcott og Bruce Williams.


== OL-medaljer ==
1908  London –  Bronse i skyting, armégevær lagskyting  Canada


== Eksterne lenker ==
(en) William Smith – Olympics.com 
(en) William Smith – Olympedia 
(en) William Smith – Sports-Reference (OL-resultater – arkivert) 
(en) William Smith – Canadian Olympic Committee
John Cornford

John Cornford (født 27. desember 1915 i Cambridge, England, død 28. desember 1936) var en engelsk dikter og kommunist. 
Han var sønn av F. M. Cornford og hans kone Frances Cornford, og han var gjennom sin mor et barnebarn av den kjente evolusjonsbiologen Charles Darwin. Hans bror Christopher Cornford fortsatte å være aktiv innen britisk politikk til langt ut på 1980-tallet. 
En annen Cambridge-student, som kom til å spille en stor rolle i livet hans, var Margot Heinemann. De to ble etter hvert elskere, og han adresserte både dikt og brev til henne. Han hadde også et forhold med en walisisk kvinne, Rachel Peters, som han hadde et barn: James Cornford, sammen med. Dette barnet ble senere adoptert og oppdratt av barnets besteforeldre, Francis og Frances Cornford. Et fotografi av Peters og Cornford sammen kan bli funnet på National Portrait Gallery, i London. 
Fra 1933 var han direkte involvert i Communist Party of Great Britain i London, og han ble ofte assosiert med denne organisasjonens formann Harry Pollitt. Han kjempet under den spanske borgerkrigen og han var delvis inspirert av tyskerne i Thälmann-bataljonen. Han deltok for første gang i kamphandlinger i byen Aragon i det nordlige Spania i august 1936, før han returnerte til Storbritannia, og han kom tilbake til Spania igjen i desember samme år. Han ble drept på Lopera, i nærheten av Córdoba i desember 1936, i en alder av 21 år.


== Referanser ==
Wantsumkanalen

Wantsumkanalen er navnet på et tidligere sund, som nå er fylt opp av silt og tørrlagt, beliggende  i Kent, England, mellom Isle of Thanet og det daværende engelske fastlandet. På den tidligere bunnen av sundet ligger nå elvene Wantsum og den nedre delen av Stour.


== Historie ==
Fra forhistorisk tid til middelalderen var Wantsumkanalen et opptil 3 kilometer bredt sund, hvor elva Stour munnet ut ved Stourmouth, omtrent midtveis i sundet. Den søndre enden av sundet møtte Den engelske kanal ved Richborough (romersk navn: Rutupiae), nær byen Sandwich, mens den nordre enden møtte Thames-estuaret ved Reculver (romersk navn: Regulbium). At romerne valgte å bygge fort på begge stedene viser betydningen av denne ruten, hvor all romersk skipsfart mellom London og kontinentet vanligvis gikk, og som vikingene brukte da de raidet Canterbury i 839.
Avsetninger av silt, sand og småstein ved Stonar, ved sørenden av sundet, gjorde at det gradvis ble grunnere, og trafikken til Canterbury gikk etterhvert i sin helhet via den nordlige enden, og brakte Fordwich til forgrunnen som byens uthavn. Oppsiltingen fortsatte, spesielt på 1100- og 1200-tallet, da augustinske munker begynte med landgjenvinning. På 1500-tallet hadde endelig hele Wantsumkanalen blitt til tørt land, unntatt dreneringsgrøftene som gikk på kryss og tvers over det tidligere sundet. Den nåværende elva Wantsum, er strengt tatt bare den sentrale dreneringsgrøfta i den nordlige delen av det tidligere sundet. Elva Stour, som tidligere rant mot nord til Reculver, har nå utløp mot sør ved Pegwell Bay.

På 1700-tallet truet oppmudring den rike havnebyen Sandwich, og arbeid ble satt i gang for å lage sluser og vannveier for å kontrollere vannet. Dette arbeidet var imidlertid mislykket, og som et resultat ligger Sandwich nå et godt stykke fra havet. 
Med tiden vasket erosjonen langs kysten bort mesteparten av det tidligere romerske fortet ved Reculver. Deler av vestveggen kan imidlertid fremdeles ses nær kirketårnene. Denne kirken ble grunnlagt rundt 669, lenge etter at romerne hadde dratt sin vei, og de to tårnene ble lagt til på 1100-tallet. Kirken ble revet tidlig på 1800-tallet, men kirketårnene ble stående igjen som en navigasjonshjelp for skipstrafikken langs kysten av Kent. Både tårnene og restene av fortet er i dag viktige som turistattraksjoner.
Da Beda skrev sin Historia ecclesiastica gentis Anglorum rundt 731 hadde det nordre utløpet av Wantsumkanalen blitt kjent som «elva Yenlade».


== Referanser ==


== Eksterne lenker ==
Kentish Stour Countryside Project
Bob Crow

Bob Crow (født 13. juni 1961 i Shadwell, London, død 11. mars 2014 i Leyton, London) var en britisk fagforeningsleder og generalsekretær i flere britiske fagforenings-organisasjoner som f.eks. National Union of Rail og Maritime and Transport Workers (RMT). Han var medlem av Communist Party of Great Britain frem til dette partiet ble avviklet i 1991 til hans dødsfall.
Han har beskrevet seg selv som en kommunist med flere sosialistiske innslag, og han regnes som en del av den såkalte "Awkward Squad" – den løse grupperingen av venstreorienterte fagforeningsledere som kom til makten i flere foreninger ved en rekke valg i starten av 2002. Etter at han ble leder for RMT har medlemskapet i denne fagforeningen økt fra cirka 57 000 i 2002 til mer enn 80 000 medlemmer fem år senere, noe som har gjort den til en av de raskest voksende fagforeningene i Storbritannia.
Bob Crow var en stor støttespiller og forkjemper for Palestina og palestinernes sak i mange år. Var fordømt det israelske angrepet på Gaza i 2009. Crow bodde i Woodford, Greater London, sammen med hans partner Nicola Hoarau, som han hadde en datter, født i august 1993, sammen med. Han hadde en annen datter, Kerry Anne Crow, fra hans tidligere ekteskap med Geraldine Horan. Han har støttet Millwall Football Club siden han var liten gutt.
Bob Crow døde av en hjerteinfarkt i 2014.


== Referanser ==
Especially for You

«Especially for You» er en duett med Kylie Minogue og Jason Donovan. Den var ikke med på Kylie Minogues debutalbum Kylie, men ble inkludert på Jason Donovans debutalbum, Ten Good Reasons. Sangen var inkludert på den amerikanske versjonen av Minogues andre album Enjoy Yourself. Singelen ble utgitt 28. november 1988 og ble skrevet av Stock Aitken Waterman.
Singelen ble en stor hit i hele Europa og solgte over 23 000 eksemplarer i Sverige. Det var hennes mest solgte singel i New Zealand, den nådde nummer to, og lå på listen i 21 uker.


== Formater og sporliste ==
CD-singel«Especially For You» (Extended Mix) – 5:01
«All I Wanna Do Is Make You Mine» (Extended Mix) – 6:00
«Especially For You» – 3:587" singel«Especially For You» – 3:58
«All I Wanna Do Is Make You Mine» – 3:3412" singel«Especially For You» (Extended Mix) – 5:01
«All I Wanna Do Is Make You Mine» (Extended Mix) – 6:00


== Eksterne lenker ==
Especially for You på Allmusic
Bukkehornedderkopp

Bukkehornedderkopp (Mastigusa arietina) er en edderkopp som tilhører familien Rekkevevere. Den lever i symbiose (samliv) med maur, skjult i maurtuen. Maurene godtar dens nærhver, trolig på grunn av stoffer (lukt) den skiller ut. Den er sjelden, det vil si at det ikke er registret mange funn, men det kan skyldes dens noe skjulte levevis. En antar at den ikke er en truet art.
Bukkehornedderkopp er en liten edderkopp, lyst brunlig på farge, både hunnen og hannen kan bli opptil 3,5 mm lang (kroppslengde). Fargetegninger og mønster på kroppen kan variere mye. Hannen har noen uvanlig store pedipalper, der deler av dem bøyer seg bakover hodet, noe likt et bukkehorn. 
Den er svært lik værhornedderkopp Mastigusa macrophthalma, den eneste forskjellen er øyestørrelsen. Værhornedderkopp har større sideøyene. Artene kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. 


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Mastigusa (tysk)
Platnick, N. I. 2008. The World Spider Catalog, version 9.0. American Museum of Natural History.


== Eksterne lenker ==
(en) bukkehornedderkopp i Encyclopedia of Life 
(en) bukkehornedderkopp i Global Biodiversity Information Facility 
(no) bukkehornedderkopp hos Artsdatabanken 
(sv) bukkehornedderkopp hos Dyntaxa 
(en) bukkehornedderkopp hos Fauna Europaea 
(en) bukkehornedderkopp hos ITIS 
(en) bukkehornedderkopp hos NCBI 
Glenn Halvor Morka: Edderkoppkroken. Nettside om norske edderkopper, med mange bilder